เอ็ลเลิน ไพรส์

เอ็ลเลิน มึลเลอร์-ไพรส์ (; นามสกุลเดิมก่อนแต่งงาน: Preis; 6 พฤษภาคม ค.ศ. 1912 – 18 พฤศจิกายน ค.ศ. 2007) เป็นนักฟันดาบฟอยล์แชมป์โอลิมปิกชาวออสเตรียที่เกิดในประเทศเยอรมนี

ใน ค.ศ. 1949 เธอได้รับการเสนอชื่อให้เป็นนักกีฬาหญิงแห่งปีของประเทศออสเตรีย

 อาชีพฟันดาบ 
ไพรส์เกิดที่เบอร์ลิน และเป็นชาวยิวEncyclopedia of Modern Jewish CultureJews in the Gym: Judaism, Sports, and Athletics เธอได้ย้ายไปเวียนนาเมื่ออายุ 18 ปี ใน ค.ศ. 1930 และเริ่มเรียนฟันดาบจากป้าของเธอEllen MÃ¼ller-Preis Bio, Stats, and Results | Olympics at Sports-Reference.com"Ellen Mueller-Preis, 95; won gold, bronze medals in fencing at three Olympics" - latimes โดยภายในเวลาไม่ถึงสองปี เธอได้อันดับสามในการแข่งชิงแชมป์ยุโรปที่เวียนนา ต่อมา เธอได้แต่งงานกับ ดร. มึลเลอร์ และมีลูกชายสองคนกับลูกสาวหนึ่งคน ซึ่งเสียชีวิตด้วยโรคไอกรน

 การแข่งชิงแชมป์โลกและชิงแชมป์แห่งชาติ 
เธอได้รับรางวัลชนะเลิศการแข่งชิงแชมป์โลกสามครั้ง (ค.ศ. 1947, ค.ศ. 1949 และ ค.ศ. 1950) และรางวัลระดับชาติของออสเตรียอีกมาก (17 ครั้ง) โดยใน ค.ศ. 1949 มึลเลอร์-ไพรส์ ได้รับการประกาศให้เป็น "นักกีฬาหญิงยอดเยี่ยมแห่งปีของออสเตรีย" คนแรก

ครั้งหนึ่ง ศาสตราจารย์มึลเลอร์-ไพรส์ ได้รับการบันทึกในหนังสือบันทึกสถิติโลกกินเนสส์ว่าเป็นนักกีฬาโอลิมปิกหญิงที่มีช่วงเวลาการแข่งยาวนานที่สุด โดยเข้าร่วมการแข่งตั้งแต่ ค.ศ. 1932 จนถึง ค.ศ. 1956 อย่างไรก็ตาม สถิตินี้ได้ถูกทำลายไปแล้ว เนื่องจากมีการยกเลิกการแข่งกีฬาโอลิมปิกสองครั้งในช่วงเวลานั้นเนื่องจากสงครามโลกครั้งที่สอง คือใน ค.ศ. 1940 และ ค.ศ. 1944

 กีฬาโอลิมปิก 
300px|thumb|ไพรส์ (ซ้าย) ในการแข่งโอลิมปิกฤดูร้อน 1936

ในฐานะพลเมืองสองสัญชาติเยอรมัน/ออสเตรีย เธอต้องการเป็นตัวแทนเยอรมนีในการแข่งฟันดาบโอลิมปิก 1932 ที่ลอสแอนเจลิส แต่ถูกสหพันธ์เยอรมันปฏิเสธ จากนั้นเธอจึงได้เข้าร่วมการแข่งฟันดาบในโอลิมปิกในนามของออสเตรีย และเป็นฝ่ายชนะเฮเธอร์ จูดี กินเนสส์ จากประเทศอังกฤษ โดยได้รับรางวัลเหรียญทอง รวมถึงเธอได้รับรางวัลเหรียญทองแดงได้ทั้งในการแข่งกีฬาโอลิมปิกที่เบอร์ลินใน ค.ศ. 1936 และโอลิมปิกที่ลอนดอนใน ค.ศ. 1948

ซึ่งในการแข่งกีฬาโอลิมปิกที่เบอร์ลิน ค.ศ. 1936 ไพรส์เป็นหนึ่งในนักกีฬาชาวยิวหลายคนที่ได้รับเหรียญรางวัล โดยในการแข่งฟันดาบประเภทฟอยล์หญิงเดี่ยว เหรียญรางวัลทั้งสามเหรียญตกเป็นของบรรดานักกีฬาฟันดาบหญิงชาวยิว ซึ่งได้รับการยกย่องว่าเป็นหนึ่งในนักกีฬาฟันดาบหญิงที่ยิ่งใหญ่ที่สุดแห่งคริสต์ศตวรรษที่ 20 โดยอีโลนา เอเลค หรือที่รู้จักในชื่ออีโลนา เอเลค-ชาเชอแรร์ จากประเทศฮังการีได้รับรางวัลเหรียญทอง และเอเลคเป็นฝ่ายชนะเฮเลเนอ ไมเออร์ นักกีฬาชาวเยอรมันที่มีบิดาเป็นชาวยิว ซึ่งเป็นเจ้าของเหรียญทองในการแข่งกีฬาโอลิมปิกฤดูร้อน 1928 ที่อัมสเตอร์ดัม เธอเป็นหนึ่งในชาวยิวเพียงสองคนที่นาซีอนุญาตให้เข้าร่วมการแข่งในนามเยอรมนี โดยนาซีอนุญาตให้เธอเข้าร่วมภายใต้การข่มขู่ว่าจะคว่ำบาตรจากสหรัฐ และไมเออร์ได้ก่อให้เกิดความขัดแย้งจากการคารวะแบบนาซีขณะรับรางวัลเหรียญเงินบนแท่นรับเหรียญMogulof, Milly (2002) Foiled, Hitler's Jewish Olympian. RDR Books. . p. 157.

ครั้นใน ค.ศ. 1956 เมื่ออายุ 44 ปี ไพรส์สามารถเข้าถึงรอบสุดท้ายของการแข่งกีฬาโอลิมปิกที่เมลเบิร์นและได้อันดับที่เจ็ด

 ชีวิตช่วงบั้นปลาย 
หลังจากอำลาจากการแข่งฟันดาบสากล เธอได้เป็นศาสตราจารย์กิตติคุณของมหาวิทยาลัยดนตรีและศิลปะการแสดงแห่งเวียนนา (Universität für Musik and darstellende Kunst) ในเวียนนา โดยสอนที่โรงเรียนสอนการละครมักซ์ ไรน์ฮาร์ท เซมีนาร์ รวมถึงเป็นผู้ฝึกสอนที่โอเพนสตูดิโอของโรงโอเปราเวียนนาชตาทโซเพอร์และโรงละครบูร์กเทอาเทอร์ โดยเธอทำงานเป็นที่ปรึกษา เพื่อให้แน่ใจว่าการแสดงฟันดาบในละครนั้นทำได้อย่างถูกต้อง

เอ็ลเลิน มึลเลอร์-ไพรส์ เสียชีวิตเมื่อวันที่ 18 พฤศจิกายน ค.ศ. 2007 ที่กรุงเวียนนา ด้วยภาวะไตวาย

 อ้างอิง 

 แหล่งข้อมูลอื่น 

 Olympic results
 photo
 photo
 Austrian newspaper about her death 

หมวดหมู่:นักฟันดาบฟอยล์หญิงชาวออสเตรีย
หมวดหมู่:นักฟันดาบสากลในโอลิมปิกฤดูร้อน 1932
หมวดหมู่:นักฟันดาบสากลในโอลิมปิกฤดูร้อน 1936
หมวดหมู่:นักฟันดาบสากลในโอลิมปิกฤดูร้อน 1948
หมวดหมู่:นักฟันดาบสากลในโอลิมปิกฤดูร้อน 1952
หมวดหมู่:นักฟันดาบสากลในโอลิมปิกฤดูร้อน 1956
หมวดหมู่:นักกีฬาออสเตรียที่ได้เหรียญทองโอลิมปิก
หมวดหมู่:นักกีฬาออสเตรียที่ได้เหรียญทองแดงโอลิมปิก